**Prvé preteky do vrchu odštartujú počas Veľkej noci!**

**Orechová Potôň, 30.03.2021 - Prvé kolo oficiálnych majstrovstiev Slovenska pretekov automobilov do vrchu pod názvom OMV MAXXMOTION HILL CLIMB RACE SLOVAKIA RING odštartuje počas víkendu Veľkej noci (3.-4.4.2021) na okruhu SLOVAKIA RING.**

Pretrvávajúca nepriaznivá pandemická situácia a aktuálne nariadenia vlády SR pre organizovanie hromadných podujatí tak presúvajú organizáciu pretekov do vrchu z tradičných horských priechodov do bezpečných podmienok uzavretého motoristického areálu podobne, ako tomu bolo na jeseň minulého roka.

Na podujatie je prihlásených skoro 50 účastníkov prevažne zo Slovenska a Čiech. Pre svoju tréningovú i súťažnú jazdu využijú „kopciari“ špeciálny variant pretekárskeho okruhu s celkovou dĺžkou 3200m. Celkovo absolvujú počas víkendu a v rámci dvojpretekov 6 skúšobných a 6 súťažných jázd.

Podutie sa uskutoční sa prísnych hygienických opatrení prijatých po konzultácii so SAMŠ a v súlade s nariadeniami Úradu verejného zdravotníctva SR pre organizovanie hromadných športových podujatí zahŕňajúcich okrem iného aj preukázanie sa negatívnym testom na Covid-19 všetkými účastníkmi pred samotnými pretekmi. Diváci prístup na tribúnu a do areálu nebudú mať.

V rámci podujatia odštartujú:

MEDZINÁRODNÉ MAJSTROVSTVÁ SLOVENSKEJ REPUBLIKY V PRETEKOCH AUTOMOBILOV DO VRCHU (MMSR PAV)

MAJSTROVSTVÁ SLOVENSKEJ REPUBLIKY V PRETEKOCH AUTOMOBILOV DO VRCHU (MSR PAV)

MAJSTROVSTVÁ SLOVENSKEJ REPUBLIKY V PRETEKOCH HISTORICKÝCH AUTOMOBILOV DO VRCHU (MSR PAV – HA)

SLOVENSKÝ KOPCOVÝ POHÁR (SKP)

SLOVENSKÁ TROFEJ PAV HISTORICKÝCH AUTOMOBILOV PRAVIDELNOSTI (ST PAV HP)

Viac informácii, prihlášky, základné ustanovenia a časový harmonogram nájdete na web stránke:

<https://slovakiaring.sk/sk/omv-maxxmotion-hill-climb-race-slovakia-ring>

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5 922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie nielen pre prestížne svetové šampionáty pod hlavičkou FIA. Od roku 2010 prináša podujatia pre profesionálnych jazdcov, amatérov aj širokú verejnosť.*

*SLOVAKIA RING v Orechovej Potôni predstavuje jedinečný areál na Slovensku. Na jednom mieste ponúka možnosť jazdiť na motoristickom okruhu, zdokonaliť sa v škole bezpečnej jazdy, vyskúšať si off-road jazdu vo vynovenom areáli a užiť si relax v hoteli. Súčasťou širšieho areálu je aj nový* ***Malkia Park****, útočisko pre exotické zvieratá, otvorený aj pre verejnosť. Pre všetkých, ktorí si chcú preveriť a zdokonaliť svoje jazdecké zručnosti či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie a wellness centrum so saunami a bazénom. V areáli nájdete tiež off-roadový polygón, Vojenské múzeum a najnovším prírastkom je špičkové Slovenské motokárové centrum.*

**Ďalšie informácie:**

|  |  |
| --- | --- |
| Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk |  |